b'\n_START_ARTICLE_\nIluminati\n_START_SECTION_\nZgodovina\n_START_PARAGRAPH_\nV zgodovinskem pomenu se izraz nana\xc5\xa1a na bavarske iluminate, v resnici obstoje\xc4\x8do tajno zdru\xc5\xbebo, ki jo je 1. maja leta 1776 v Ingolstadtu ustanovil Johann Adam Weishaupt. Bil je judovskega porekla, a vzgojen v katoli\xc5\xa1ki veri in profesor cerkvenega (kanonskega) prava ingolstadske univerze (to mesto je zasedal pred njim \xc5\xbee njegov o\xc4\x8de). Iluminati so v samo desetih letih svojega legalnega obstoja pritegnili mnoge intelektualce ter razsvetljenske politike, nazadnje pa so zaradi notranjih sporov razpadli. Bili so uradno prepovedani 2. marca 1785 z odlokom bavarskega vladarja, volilnega kneza Karla Teodorja, ki je prepovedal vse tajne zdru\xc5\xbebe. Vsi \xc4\x8dlani iluminatov (z Weishauptom vred) in tudi prostozidarjev, so bili prisiljeni zapustiti Bavarsko in oditi v inozemstvo. _NEWLINE_Med prve iluminate so sprejemali samo skrbno izbrane posameznike ilegalnih vitezov templjarjev, vrha prostozidarjev (od njih so povzeli tudi nekaj simbolov in obredov in obratno), nekaj predstavnikov leta 1773 ukinjenih jezuitov, vplivne kronane glave in ve\xc4\x8dje intelektualce tedanjega \xc4\x8dasa._NEWLINE_Notranja struktura iluminatov je bila \xc5\xbee od za\xc4\x8detka piramidna (to nakazuje \xc5\xbee piramida z "vsevidnim o\xc4\x8desom" in na osnovnici z rimskimi \xc5\xa1tevilkami napisano ustanovno letnico 1776 - glej desno), s strogo vertikalno povezavo (absolutno nobenih horizontal), vse zaradi najve\xc4\x8dje mo\xc5\xbene konspiracije. Zelo verjetno je povzeta po vzoru izmailitov Hasana Ben Ibn As Sabaha ("starca z gore" Alamut).\n_START_SECTION_\nSedanjost\n_START_PARAGRAPH_\nDanes naj bi bila ta skupina ljudi sestavljena iz ve\xc4\x8d podskupin, ki se deloma tudi prekrivajo: iz najve\xc4\x8djih industrialcev, naftarjev in bankirjev; iz notranjega kroga prostozidarskih in podobnih lo\xc5\xbe; iz prodornih politi\xc4\x8dnih povzpetnikov; iz skrbno izbranih pripadnikov intelektualnih elit; iz visoke duhov\xc5\xa1\xc4\x8dine (tudi islamske) in pomembnih predstavnikov tistih totalitarno misle\xc4\x8dih redovnih dru\xc5\xbeb, ki se imajo za bo\xc5\xbeje bojevnike. Izraz iluminati se nana\xc5\xa1a na to, da se imajo pripadniki teh skupin za razsvetljen(c)e, torej za tiste, ki imajo v posesti resni\xc4\x8dno razumevanje in znanje tega sveta od pradavnine do danes._NEWLINE_Posamezniki oz. skupine, ki spadajo med iluminate, naj bi tako po mnenju zagovornikov teorije zarot o iluminatih, neposredno ali posredno (iz ozadja) vplivali na ve\xc4\x8dino usodnih zgodovinskh dogodkov (npr. vojne, revolucije (tudi francosko), velike gospodarske, politi\xc4\x8dne in finan\xc4\x8dne krize, izbiro pape\xc5\xbeev in vsesplo\xc5\xa1no vme\xc5\xa1avanje v politiko), usmerjali delovanje religij (favorizirajo islam) in izobra\xc5\xbeevalnega sistema. Prikrivali naj bi dejansko resnico o razli\xc4\x8dnih zgodovinskih, politi\xc4\x8dnih, voja\xc5\xa1kih in drugih dogodkih, itn. Vse z namenom vzpostavitve t. i. Novus Ordo Seclorum (\xc2\xbbnovega svetovnega reda\xc2\xab) - glej hrbtno stran (reverz) enodolarskega bankovca ZDA in seveda All Seeing Eye ("vsevidno oko" - ali tudi "Big Brother is watching you!").\n_START_SECTION_\nV popularni kulturi\n_START_PARAGRAPH_\nIluminati se pogosto pojavljajo v sodobnem filmu in knji\xc5\xbeevnosti, vendar so njihove upodobitve ve\xc4\x8d ali manj plod domi\xc5\xa1ljije avtorjev. Eno najbolj znanih del, kjer iluminati igrajo klju\xc4\x8dno vlogo, je knjiga Dana Browna Angeli in demoni, po kateri je bil leta 2009 posnet tudi film.'